ขบวนการคอสมิค กิงกะแมน

ขบวนการคอสมิค กิงกะแมน หรือในชื่อภาษาญี่ปุ่น เซย์จูเซ็นไต กิงกะแมน () เป็นละครโทคุซัทสึชุดของซูเปอร์เซ็นไตซีรีส์ ลำดับที่ 22 ในประเทศญี่ปุ่น ออกอากาศครั้งแรกเมื่อวันที่ 22 กุมภาพันธ์ ค.ศ. 1998 จนถึงวันที่ 14 กุมภาพันธ์ ค.ศ. 1999 ทุกวันอาทิตย์เวลา เวลา 7:30 น. - 8:00 น. ทางสถานีโทรทัศน์ทีวีอาซาฮิ มีจำนวนตอนทั้งหมด 50 ตอน

ภาพรวม 
เป็นผลงานเรื่องราวเกี่ยวกับนักรบผู้มีพลัง เอิร์ธ เป็นอาวุธ และอยู่ในป่ากิงกะ ซึ่งป่าแห่งนี้ได้สร้างม่านป้องกันไม่ให้อยู่กับธรรมชาติในเมือง ด้วยรูปแบบของเรื่องทำให้มีองค์ประกอบต่างๆ ทั้ง ฮีโร่ที่มีลวดลายเกี่ยวกับป่า, การมีชมรมขี่ม้าเข้ามาเพิ่ม และ มีวัฒนธรรมรูปแบบคันทรีเข้ามามีส่วนร่วม

ทางด้านชื่อเรื่องได้ใช้ชื่อต่างกับผลงานอื่นๆ ในยุค 90 ช่วงกลางที่ใช้คำว่าเรนเจอร์ โดยใช้ชื่อลงท้ายว่า แมน ตามยุค 80 - 90 ช่วงต้น ซึ่งแผนเดิมที่จะใช้มีชื่อเรื่องว่า กาโอเรนเจอร์ แต่ว่าในช่วงปีที่ฉายนั้นกลับมีชื่อเรื่องที่ไปพ้องกับชื่อเรื่อง ราชันย์ผู้กล้า กาโอไกการ์ ที่กำลังออกอากาศในขณะนั้น

เนื้อเรื่อง 
ชาวเผ่ากิงกะอาศัยอยู่ในป่า และปกป้องป่ากิงกะที่พวกเขาอาศัยอยู่มาเป็นเวลานาน อยู่มาวันหนึ่งเหล่าโจรสลัดอวกาศ บารูบัน จากนอกโลกได้บุกมายังป่าของพวกเขาโดยหมายจะทำลายเผ่ากิงกะให้หมดสิ้น ผู้เฒ่าของเผ่าได้ใช้วิธีการสุดท้ายในการรักษาเผ่าไว้ด้วยการสาปให้คนทั้งเผ่ากลายเป็นหิน และส่งนักสู้ 5 คน ออกจากเผ่า และพวกเขาทั้ง 5 คือความหวังสุดท้ายที่จะนำเผ่ากิงกะคืนมา โดยต่อสู้กับเหล่าร้ายพร้อมกับสัตว์เทวะ ที่คอยปกปักษ์รักษาเผ่ากิงกะมาช้านาน

ตัวละคร

ขบวนการคอสมิค กิงกะแมน 
กลุ่มขบวนการของนักรบในตำนานที่สืบทอดมาจากผู้กล้าแห่งป่ากิงกะ โดยได้สืบทอดจากกลุ่มคนหนุ่มสาวของป่ากิงกะ เป็นนักรบที่มีพลังเอิร์ธเป็นหลัก ในยุคปัจจุบันคือรุ่นที่ 133

เรียวมะ (リョウマ)
รับบทโดย มาเอฮาระ คาซึคิ (前原 一輝)
ตัวเอกของเรื่อง นักรบแห่งเพลิงรุ่นที่ 133 อายุ 22 ปี ชายหนุ่มผู้ร่าเริงและมีความกล้าหาญสูง ได้เป็นกิงกะเรดแทนฮิวกะผู้เป็นพี่ชายโดยบังเอิญ แป็นคนที่รักเพื่อน รักครอบครัวชาวบ้านในป่ากิงกะ และ รักพี่ชายของเขาเป็นอย่างมาก
กิงกะเรด (ギンガレッド)
ร่างแปลงนักรบของเรียวมะ ชุดสีแดง สามารถใช้พลังเอิร์ธแห่งเพลิง มีความสามารถใช้ดาบในการต่อสู้เทียบเท่ากับฮิวกะ
ฮายาเตะ (ハヤテ)
รับบทโดย มาเอโยชิ โชจิ (末吉 宏司)
 นักรบแห่งวายุรุ่นที่ 133 อายุ 22 ปี ชายหนุ่มผมยาวประบ่า มีนิสัยรักสงบและชื่นชอบการเป่าขลุ่ย และเป็นคนเคร่งครัดในกฎระเบียบจนบางครั้งเข้มงวดจนเกินไป ทำให้เกิดเรื่องทะเลาะวิวาทเป็นประจำ มีความสามารถพิเศษของฮายาเตะ คือ การเป่าขลุ่ยใบไม้ และการทำขลุ่ย นอกจากนั้นมีของที่ไม่ชอบคือมะเขือเทศกับน้ำผึ้ง
กิงกะกรีน (ギンガグリーン)
ร่างแปลงนักรบของฮายาเตะ ชุดสีเขียว สามารถใช้พลังเอิร์ธแห่งวายุ มีความสามารถในการต่อสู้ด้วยการใช้การกระโดดจู่โจมจากอากาศ
โกคิ (ゴウキ)
รับบทโดย โชเอย์ (照英)
 นักรบแห่งวารีรุ่นที่ 133 อายุ 22 ปี ชายหนุ่มร่างบึกบีน แข็งแกร่งแต่มีจิตใจที่อ่อนโยน เจ้าน้ำตา มีหน้าที่เป็นทั้งพ่อบ้านของกิงกะแมน เนื่องจากทำอาหารเก่ง นอกจากนี้ยังคอยทำให้หน้ารับและไปส่งให้ยูตะไปโรงเรียน จนทำให้โกคิตกหลุ่มรักคุณครูซึซึโกะ มีความรักต่อป่ากิงกะเป็นอย่างมาก ในตอนที่ป่ากิงกะต้องคำสาป โกคิไม่สามารถยอมรับสภาพที่เกิดขึ้นได้จนกระทั่งหลีกหนีและไม่อยากเป็นกิงกะแมน แต่ด้วยคำพูดของเรียวมะและเพื่อน ๆ ทำให้โกคิ ตัดสินใจที่จะสู้และเป็นกิงกะแมน เพื่อสักวันที่ป่ากิงกะจะกลับคืนมาดังเดิม
 นอกจากนี้โกคิเป็นเพื่อนกับเรียวมะ มาตั้งแต่เด็ก ๆ ซึ่งในตอนเด็ก โกคิและเรียวมะ มีฝีมือในการต่อสู้ด้วยดาบ เข้าขั้นย่ำแย่จึงทำให้ต้องมาฝึกซ้อมด้วยเสมอ ๆ
 ความสามารถพิเศษของโกคิ คือ การทำอาหาร จึงได้รับหน้าที่เป็นพ่อครัวของกิงกะแมน
กิงกะบลู (ギンガブルー)
ร่างแปลงนักรบของโกคิ ชุดสีน้ำเงิน สามารถใช้พลังเอิร์ธแห่งวารี มีความสามารถต่อสู้ด้วยการใช้พละกำลังจู่โจมศัตรูได้เป็นอย่างดี แต่ว่ากลับไม่สามารถโจมตีด้วยพลังเอิร์ธได้เนื่องจากนิสัยที่ดูใจดีเกินไป
ฮิคารุ (ヒカル) 
รับบทโดย ทาคาฮาชิ โนบุอาคิ (高橋 伸顕)
 นักรบแห่งอัสนีรุ่นที่ 133 อายุ 17 ปี ชายหนุ่มวัยคะนอง ใจร้อนและทำก่อนคิดเสมอ มักโต้แย้งกับกิงกะแมนคนอื่น ๆ เป็นประจำ
กิงกะเยลโล่ (ギンガイエロー)
ร่างแปลงนักรบของฮิคารุ ชุดสีเหลือง สามารถใช้พลังเอิร์ธแห่งอัสนี มีความสามารถต่อสู้ด้วยใช้ความเร็วจู่โจมใส่ศัตรูโดยจับศัตรูและเคลื่อนไหวอย่างรวดเร็วดั่งกระแสไฟฟ้าแล้วลากไปรอบๆ แล้วโจมตี นอกจากนี้สามารถใช้ม้าศึกให้วิ่งเร็วขึ้นอีกด้วย
ซายะ (サヤ)
รับบทโดย มิยาซาวะ ซุริ (宮澤 寿梨)
 นักรบแห่งบุปผารุ่นที่ 133 อายุ 17 ปี เป็นสมาชิกเพียงคนเดียวที่เป็นผู้หญิงสาว เป็นคนจิตใจดีมีเมตตา มีความสามารถพิเศษของซายะ คือ ความรู้เรื่องภาษาดอกไม้ สามารถรู้เรื่องราวหรือการกระทำได้จากการมองดอกไม้เพียงครั้งเดียว
กิงกะพิงค์ (ギンガピンク)
ร่างแปลงนักรบของซายะ ชุดสีชมพู สามารถใช้พลังเอิร์ธแห่งบุปผา มีความสามารถต่อสู้ด้วยใช้กรงเล็บจากมือจู่โจมใส่ศัตรูและจู่โจมคู่ต่อสู้แบบต่อเนื่อง

อัศวินดำ 
อัศวินดำบูลแบล็ค (黒騎士ブルブラック)
ให้เสียงโดย โอชิอาอิ โคจิ (落合 弘治)
 นักรบจากดาวเทารัส เป็นคนเด็ดเดี่ยวและมุ่งมั่นจนเหมือนหยิ่งผยอง ในขณะเดียวกันบูลแบล็คกลับมีความทุกข์อย่างแสนสาหัส เนื่องจากบารูบันได้สังหารน้องชายของเขาลงและหมายจะแย่งชิงแสงแห่งทางช้างเผือกที่บูลแบล็คครอบครองอยู่จึงทำให้บูลแบล็คแค้นเคืองต่อบารูบัน และไม่เคยเปิดใจหรือเชื่อใจใครได้อีก ในช่วงที่มายังโลกบูลแบล็คที่บาดเจ็บสาหัสได้พบกับเฮียวกะ ที่กำลังตกลงมายังเหว ทำให้เขาจึงต้องสิงร่างฮิวกะ เพื่อคงสถานะการมีตัวตนของตนเองพร้อมกับช่วยเหลือฮิวกะให้รอดชีวิตรวมทั้งใช้ร่างของฮิวกะในการดำรงชีวิตอย่างลับ ๆ บนโลกมนุษย์พร้อมกับการตามล่าเหล่าบารูบันไปในตัว ซึ่งทำให้พลังบางส่วนของบูลแบล็คได้ผสมรวมกันฮิวกะไปโดยไม่รู้ตัว จนกระทั่งได้ร่วมต่อสู้กับกิงกะแมน ทำให้บูลแบล็ค สามารถเปิดใจยอมรับในมิตรภาพในที่สุด อย่างไรก็ตามในตอนที่ 25 บูลแบล็คได้สละชีวิตจากการปกป้องไม่ให้ภูเขาไฟระเบิดจากการโจมตีของโจรสลัดบารูบันและได้แยกร่างฮิวกะที่ได้สิงร่างเป็นเวลานาน
ฮิวกะ (ヒュウガ)
รับบทโดย โองาวะ เทรุอาคิ (小川 輝晃)
 พี่ชายของเรียวมะ อายุ 27 ปี ในอดีตเคยได้รับเป็นนักรบแห่งอัคคีรุ่นที่ 133 แต่ด้วยอุบัติเหตุจากแผนการของบารูบัน ทำให้เฮียวกะตกไปในเหวลึก ทำให้สมาชิกที่เหลือคิดว่าเฮียวกะเสียชีวิต แต่แท้ที่จริงแล้วฮิวกะยังมีชีวิตอยู่ โดยเขาได้รับการช่วยเหลือจากอัศวินดำบูลแบล็ค และใช้ร่างของฮิวกะในการหลบหนี แต่หลังจากการเสียชีวิตของบูลแบล็ค โดยทิ้งบูลริออทไว้เบื้องหน้า ทำให้เฮียวกะต้องมารับหน้าที่เป็นอัศวินดำคนที่ 2 ต่อจากบูลแบล็คและร่วมต่อสู้กับกิงกะแมนตลอดมา ความสามารถพิเศษของฮิวกะ คือ การใช้พลังเอิร์ธประเภทเพลิงได้อย่างคล่องแคล่วและความรู้เรื่องภาษาดอกไม้
อัศวินดำ (黒騎士)
ร่างแปลงของฮิวกะ เป็นร่างที่ใช้ต่อจากบูลแบล็คที่เสียชีวิตไป จุดแตกต่างกับอัศวินดำบูลแบล็คคือสามารถใช้พลังเอิร์ธแห่งอัคคีได้และสามารถใช้พลังความสามารถจากอัศวินดำบูลแบล็คได้เช่นกันรวมทั้งมีทักษะการใช้ดาบได้คล่องแคล่วขึ้น

ผู้เกี่ยวข้อง 
อาโอยามะ ยูตะ (青山勇太)
รับบทโดย ฮายาคาวะ โชโกะ (早川翔吾)
 เด็กชายอายุ 9 ปีเป็นลูกชายของฮารุฮิโกะ เป็นคนที่ไม่เชื่อเรื่องตำนาน จนกระทั่งพบกับเรียวมะในเขตป่ากิงกะโดยบังเอิญ ทำให้เริ่มเชื่อมันตำนานที่ได้พบ และเป็นผู้ช่วยคนสำคัญของกิงกะแมน
อาโอยามะ ฮารุฮิโกะ (青山晴彦)
รับบทโดย ทาคาโมคุ โยชิฮิโกะ (高杢禎彦)
 พ่อของยูตะ อายุ 40 ปี เป็นนักวาดการ์ตูนเป็นผู้เชื่อมั่นเรื่องตำนาน คอยช่วยเหลือกิงกะแมนในหลาย ๆ ด้าน ทั้งเรื่องที่อยู่ เรื่องอาหาร และเรื่องต่าง ๆ มีความพยายามในการช่วยเหลือกิงกะแมนเสียทุกครั้ง แต่การช่วยเหลือของฮารุฮิโกะ กลับเป็นการช่วยให้ลำบากยิ่งขึ้นสำหรับกิงกะแมน
ต้นไม้แห่งปัญญา โมคุ (知恵の樹モーク)
ให้เสียงโดย นายะ โรคุโร (納谷六朗)
ตัวแทนของผู้เฒ่าโอกิ คอยให้ข้อมูลและให้ความช่วยเหลือแก่กิงกะแมน สามารถติดต่อหรือสืบข่าวการปรากฏตัวของบารูบัน โดยผ่านทางรากไม้และพื้นดินของโลก
ภูติน้อยโบคกุ (妖精ボック)
ให้เสียงโดย มิยูกิ ซานาเอะ (深雪さなえ)
ผู้ช่วยตัวน้อยของกิงกะแมน
ผู้เฒ่าโอกิ (長老オーギ)
รับบทโดย อาริคาวะ ฮิโรชิ (有川博)
 ผู้เฒ่าสูงสุดของป่ากิงกะ เป็นตัวแทนผู้นำทางจิตวิญญาณของชาวกิงกะทั้งมวล
มิฮารุ (ミハル)
รับบทโดย ทานากะ โนริโกะ (田中規子)
 คนรักของฮายาเตะ เมื่อครั้งยังอยู่ที่ป่ากิงกะ ชื่อนชอบการเป่าขลุ่ยเช่นเดียวกับฮายาเตะ
มิซึซาวะ ซึซึโกะ (水澤鈴子)
รับบทโดย มากิโกะ โยชิดะ (吉田真希子)
ครูประจำชั้นประถมศึกษาปีที่ 3 ห้อง 1 ที่ยูตะอยู่ในห้องเรียน อายุ 26 ปี เป็นคนที่ทำให้โกคิแอบชื่นชมหมายปองและเกิดมีความรักในที่สุด ซึซึโกะ แอบชื่นชมโกคิในฐานะกิงกะแมนและสุภาพบุรุษ
คิชิโมโตะ ชุนสึเกะ (岸本俊介)
รับบทโดย คิชิ ยูจิ (岸祐二)
 อายุ 32 ปี เป็นอาจารย์ต่างโรงเรียนที่หมายปองซึซึโกะ เช่นเดียวกับโกคิ คอยอิจฉาโกคิและพยายามกลั่นแกล้งต่าง ๆ นานา แต่ไม่สำเร็จสักทุกครั้ง ภายหลังจากที่ได้รับรู้ความรู้สึกของทั้ง 2 ฝ่ายและความตั้งใจของโกคิ ทำให้ชุนสึเกะตัดใจจากซึซึโกะ ในที่สุด

ตัวละครอื่นๆ 
ครันซ์ (クランツ)
 น้องชายของบูลแบล็คที่เสียชีวิตลงก่อนที่บูลแบล็คจะหลบมายังโลก
โฮชิโนะ มิซากิ (星野美咲)
 ปรากฏตัวในตอนที่ 14 นักแสดงสาวที่มีหน้าตาคล้ายกับซายะ ทำให้เกิดเรื่องวุ่นวายขึ้นมาเนื่องจากความคิดแผลง ๆ ของมิซาคิ ที่เปลี่ยนตัวเธอกับซายะ ประกอบกับความเบื่อหน่ายในหน้าที่ของมิซาคิ ภายหลังได้รู้ว่าหน้าที่ของตนเองนั้นสำคัญแค่ไหนจึงได้ช่วยเหลือกิงกะแมนในการหลอกล่อบารูบัน

พลังต่าง ๆ ของกิงกะแมน

อาวุธและอุปกรณ์ 
กิงกะเบรช (ギンガブレス)
 อุปกรณ์แปลงร่างของกิงกะแมนรูปทรงกำไลข้อมือทำหน้าที่ในการสื่อสารได้ เมื่อทำการแปลงร่างจะหมุนที่ฝาบนตัวเครื่องแล้วชี้ตามสีโดยจะเรียกกิงกะคลอธตามสีที่เลิอก โดยการแปลงร่างนั้นจะพูดว่า กิงกะเท็นเซย์ (ギンガ転生!)
กิงกะคลอธ (ギンガ聖衣 (クロス))
ชุดแปลงร่างของกิงกะแมน มีลักษณะแตกต่างกันรวมถึงเพื่มพลังเอิร์ธภายในชุดที่ใส่
เซย์จูเคน (星獣剣)
 ดาบประจำตัวของกิงกะแมนทั้ง 5 เป็นอาวุธที่กิงกะแมนรุ่นก่อนใช้เมื่อ 3,000 ปีก่อนและสืบทอดกันมาเพื่อเป็นสัญลักษณ์ผู้ที่ถูกเลือกในป่ากิงกะ เมื่อแปลงร่างเป็นกิงกะแมนจะสามารถเป็นมีดขนาดพกพาได้
จิไซเคน คิบะ (自在剣・機刃)
 อาวุธรูปแบบเขี้ยวสัตว์ สามารถปรับเปลี่ยนได้ 5 รูปแบบ นอกจากนี้ยังเป็นอาวุธที่ใช้ในการควบคุมกิงไกโอ
คิบะคัตเตอร์ (キバカッター)
 อาวุธรูปแบบมีดสั้นของ กิงกะเรด
คิบะช็อต (キバショット)
 อาวุธรูปแบบหน้าไม้ของ กิงกะกรีน
คิบะคลอว์ (キバクロー)
 อาวุธรูปแบบสนับมือของ กิงกะบลู
คิบะไนฟ์ (キバナイフ)
 อาวุธรูปแบบมีดสั้นคู่ของ กิงกะเยลโล่
คิบะแอร์โรว์ (キバアロー)
 อาวุธรูปแบบธนูของ กิงกะพิงค์
จูเกคิโบ (獣撃棒)
 อาวุธรูปทรงกระบอกปืนของกิงกะแมนทั้ง 5 ถูกสร้างโดยโมคุ สามารถเปลี่ยนรูปแบบอาวุธเป็นปืนใหญ่โดยใช้ท่าไม้ตาย กิงกะจูเกคิดัน (銀河獣撃弾)
ชินจูเกคิโบ (新獣撃棒)
 จูเกคิโบที่ได้รับพัฒนาจากพลังของโมคุ ถูกใช้เพื่อรับการต่อกรของอสูรปีศาจโลก ท่าไม้ตายคือ เซ็นโคจูเกคิดัน (閃光獣撃弾) 
แสงแห่งทางช้างเผือก (ギンガの光)
สุดยอดพลังงานในตำนานที่อัศวินดำ บูลแบล็คตามหาจากโลกมนุษย์และเป็นเป้าหมายแรกของบารูบันที่ตามหาเมื่อ 3000 ปีก่อน ถูกซ่อนเก็บไว้อยู่ในน้ำพุศักดิ์สิทธิ์ใต้ดิน
จูโซโค กิงกะแมน (獣装光ギンガマン)
 ชุดเกราะที่เกิดจากการแปรสภาพจากพลังของแสงแห่งทางช้างเผือกที่อัศวินดำบูลแบล็คเข้ามายังในโลก เมื่อใช้จูโซโคจะต้องใช้เมื่อกิงกะแมนครบทั้ง 5 โดยจูโซโคจะมีสิ่งที่เพิ่มออกมาประกอบไปด้วย เซ็นโคเซย์จูเคน (閃光星獣剣) เซย์จูเคนที่ได้รับพลังจากแสงทางช้างเผือกทำให้มีพลังอานุภาพมากกว่าเดิม, จูโซ โนะ ซึเมะ (獣装の爪) อาวุธประเภทกงเล็บติดตั้งที่แขนซ้าย, จูโซโคริน (獣装光輪) กำไลที่อยู่ต้นแขนซ้าย โดยบรรจุลูกแก้วสีเขียวไว้ข้างใน, จูโซริงก์ (獣装輪具) กำไลที่อยู่ในถุงมือและหน้าแข้ง สามารถเพิ่มพลังในการโจมตี, จูโซโบกุ (獣装防具) หัวเข็มขัด เป็นเครื่องกำเนิดพลังสามารถป้องกันด้วยพลังแสงในเข็มขัด ท่าไม้ตายคือ กิงกะ โนะ เซ็นโค (銀河の戦光)
คิโดบะ กาเลออนพัลเซอร์ (機動馬ガレオパルサー)
 มอเตอร์ไชค์ของกิงกะเรด เกิดจากรวมตัวของแสงทางช้างเผือกของกิงกะแมนทั้ง 5 เข้าไว้ด้วยกัน มีความเร็วในการขับขี่ถึง 500 กิโลเมตรต่อชั่วโมง เมื่อใช้ท่าไม้ตายจะทำการดึงเกราะมาปิดครอบคนขับไว้แล้วพลังของแสงทางช้างเผือกจะออกมาหุ้มตัวรถ
ท่าไม้ตายคือ ชิชิเรทสึดัน (獅子熱線弾), ชิชิ โนะ เซนโค (獅子の装光)
จูโซมะ (獣走馬)
 ม้าศึกประจำตัวของกิงกะแมน มีทั้งหมด 5 ตัว ได้แก่
เรดสปาร์ค (レッドスパーク)
กรีนวินด์ (グリーンウィンド)
บลูโฮไรซัน (ブルーホライズン)
เยลโล่ธันเดอร์ (イエローサンダー)
พิงค์ฟลาวเวอร์ (ピンクフラワー)

พลังเอิร์ธ 
โฮโนโอะ โนะ ทาเทงามิ (炎のたてがみ, เปลวไฟสิงโตเพลิง)
พลังเอิร์ธประจำตัวของเรียวมะและฮิวกะ เป็นการเรียกเปลวไฟออกมาจากมือ
อาราชิ โนะ ฮาบาทากิ (嵐のはばたき)
พลังเอิร์ธประจำตัวของฮายาเตะ เป็นการเรียกลมออกมาจากมือ
ริวซุย โนะ โคโด (流水の鼓動)
พลังเอิร์ธประจำตัวของโกคิ เป็นการเรียกน้ำออกมาจากใต้ดิน
คามินาริ โนะ โอทาเคบิ (雷の雄叫び)
พลังเอิร์ธประจำตัวของฮิคารุ เป็นการเรียกสายฟ้าออกมาจากมือ
ฮานาบิระ โนะ สึเมะ (花びらの爪)
พลังเอิร์ธประจำตัวของซายะ เป็นการเรียดอกไม้ออกมาจากมือ
เอิร์ธโคโชไร (アース光招来)
ท่าไม้ตายที่ใช้พลังเอิร์ธทั้ง 5 พร้อมกับแห่งแห่งทางช้างเผือก

กระบวนท่าดาบ 
กิงกะเรด
โฮโนโอะอิชเช็น (炎一閃)
นิโทอิซเซ็น (二刀一閃)
จูคะอิซเซ็น (獣火一閃)
กิงกะกรีน
ชิปปุ อิจิเกคิ (疾風一陣)
นิโทอิจิจิน (二刀一陣)
กิงกะบลู
เกคิริวอิทโท (激流一刀)
กิงกะเยลโล่
อิคาสึจิอิทโท (雷一掃)
ราคุไรเรียวคิ (落雷両斬)
คิบะไนฟ์ คาบุโตะวาริ (キバナイフ・兜割り)
กิงกะพิงค์
ฮานะอิชชิน (花一心)
นิโทอิซเซ็น (二刀一閃)

กระบวนท่าทั่วไป 
กาเลออนแอคแทค (ガレオンアタック)
กัลคอนฟลาย (ガルコンフライ)
กาลิล่าพาวเวอร์ (ガリラパワー)
กาเวอร์ริครัน (ガベリックラン)
แก็ตคลอว์ (ガットクロー)

อาวุธของอัศวินดำ 
บูลไรแอท (ブルライアット)
อาวุธประจำตัวของอัศวินดำ โดยจะพกเก็บไว้ในสะโพกข้างซ้ายและมีแหล่งพลังงานบนคริสตัลในตัวดาบ สามารถเปลี่ยนรูปแบบได้สองแบบคือรูปแบบดาบเรียกว่า เซเบอร์โหมด (セイバーモード) มีความสามารถในการตัดเหล็กได้ถึง 80 เซนติเมตร และ รูปแบบปืนเรียกว่า ช็อตกันโหมด (ショットガンモード) ซึ่งสามารถทำลายหินเป็นชิ้นๆ ได้
ภายหลังจากที่บูลแบล็คเสียชีวิตบูลไรแอทตกเป็นของฮิวกะแทนและกลายเป็นอุปกรณ์แปลงร่างเป็นอัศวินดำ โดยรหัสในการแปลงร่างคือ คิชิเท็นเซย์ (騎士転生) รวมถึงความสามารถในการใช้ดาบจะแตกต่างกัน
ท่าไม้ตายคือ คุโระ โนะ อิจิเกคิ (黒の一撃) เป็นท่าที่รวมรวมพลังงานแล้วฟันศัตรูกลางอากาศโดยใช้บูลไรแอท เซเบอร์โหมด, คุโระ โนะ โชเกคิ (黒の衝撃) ท่าที่รวมรวมพลังงานยิงกระสุนแสงใส่ศัตรูด้วย บูลไรแอท ช็อตกันโหมด
ไนท์แอ็กซ์ (ナイトアックス)
อาวุธรูปทรงขวานยักษ์สีทองที่ฮิวกะและบุคุลาเทสสร้างขึ้นมาเพื่อทำลายชีวิตแห่งดวงดาวที่เซฮับมีอยู่ในตัว แต่ว่ามีข้อเสียคืออาวุธนี้ไม่สามารถใช้ได้กับคนที่มีพลังเอิร์ธและเมื่อใช้จะต้องทิ้งพลังเอิร์ธออกไป

สัตว์เทวะ / หุ่นเหล็กสัตว์เทวะ 
สัตว์เทวะ (星獣, กิงเซย์จู) คือเทพผู้พิทักษ์ประจำตัวของกิงกะแมน และเป็นกลุ่มเซย์จูกลุ่มหลักในการต่อสู้กับบารูบัน โดยปกติเซย์จูจะมีรูปร่างและผิวพรรณเหมือนกับสัตว์ป่าทั่วไป แต่เมื่อได้รับพลังจาก "ดาบผลึกเขี้ยวเปลี่ยนรูป คิบะ" ทำให้สัตว์เทวะแปรสภาพกลายเป็น หุ่นเหล็กสัตว์เทวะ (銀星獣, โคเซย์จู) ทำให้พลังในการโจมตีเพิ่มสูงขึ้น และในร่างกิงเซย์จูยังสามารถรวมร่างเป็นหุ่นกิงไกโอได้

กิงกะเลออน (ギンガレオン)
สัตว์เทวะประจำตัวกิงกะเรด เป็นสัตว์เทวะที่มาจากดาวเคราะห์แห่งทุ่งหญ้าดาวเลออน มีรูปแบบคล้ายกับสิงโตสีแดงเพลิง ทำหน้าที่โจมตีภาคพื้นดิน สามารถปล่อยพลังเพลิงจากปากของกิงกะเลออน เมื่อได้รับพลังจากคิบะ ทำให้กิงกะเลออนเปลี่ยนร่างเป็นหุ่นเหล็กสัตว์เทวะ มีผลทำให้ร่างกายเกิดการเปลี่ยนแปลง เป็นส่วนลำตัวของกิงไกโอ
กิงกัลคอน (ギンガルコン)
สัตว์เทวะประจำตัวของกิงกะกรีน เป็นสัตว์เทวะที่มาจากดาวเคราะห์แห่งสายลมดาวกัลคอน มีรูปแบบคล้ายกับมังกรบินสีเขียวแต่ส่วนหัวมีรูปร่างเหมือนเหยี่ยว ปีกสีเหลือง ทำหน้าที่ในการโจมตีบนอากาศ เมื่อได้รับพลังจากคิบะ ทำให้กิงกัลคอนเปลี่ยนร่างเป็นหุ่นเหล็กสัตว์เทวะ มีผลทำให้ร่างกายเกิดการเปลี่ยนแปลง ร่างกายของกิงกัลคอน ผอมเพรียวลง อยู่ส่วนหลังของกิงไกโอ
กิงการิลล่า (ギンガリラ)
สัตว์เทวะประจำตัวของกิงกะบลู เป็นสัตว์เทวะที่มาจากดาวเคราะห์แห่งป่าทึบดาวการิลล่า มีรูปแบบคล้ายกอริลล่าสีน้ำเงิน แต่ส่วนหัวเหมือนรูปทรง 5 เหลี่ยม มีพละกำลังมหาศาล สามารถโจมตีด้วยพลังพายุน้ำวนจากหน้าอกของกิงการิลล่า เมื่อได้รับพลังจากคิบะ ทำให้กิงการิลล่าเปลี่ยนร่างเป็นหุ่นเหล็กสัตว์เทวะ มีผลทำให้ร่างกายเปลี่ยนร่างเป็นหุ่นเหล็กสัตว์เทวะ อยู่ส่วนขาของกิงไกโอ
กิงกะเวอร์ริค (ギンガベリック)
สัตว์เทวะประจำตัวของกิงกะเยลโล่ เป็นสัตว์เทวะที่มาจากดาวเคราะห์แห่งป่าดาวเวอร์ริค มีรูปแบบคล้ายหมาป่าสีเหลือง ทำหน้าที่โจมตีควบคู่กับกิงแก็ท ด้วยการโจมตีด้วยขาหน้าและเขาแหลมที่ขาหน้าสามารถโจมตีด้วยพลังอัศนีจากปากของกิงกะเวอร์ริค เมื่อได้รับพลังจากคิบะ ทำให้กิงกะเวอร์ริคเปลี่ยนร่างเป็นหุ่นเหล็กสัตว์เทวะ มีผลทำให้ร่างกายเกิดการเปลี่ยนแปลง อยู่ส่วนแขนซ้ายของกิงไกโอ
กิงแก็ท (ギンガット)
สัตว์เทวะประจำตัวของกิงกะพิงค์ เป็นสัตว์เทวะที่มาจากดาวเคราะห์แห่งทรายดาวแก็ท มีรูปแบบคล้ายแมวป่าสีชมพู ทำหน้าที่โจมตีควบคู่กับกิงกะเวอร์ริคด้วยการโจมตีด้วยมิซไซล์ขนสีชมพูและโจมตีด้วยพลังแสงจากปาก เมื่อได้รับพลังจากคิบะ ทำให้กิงแก็ทเปลี่ยนร่างเป็นหุ่นเหล็กสัตว์เทวะ มีผลทำให้ร่างกายเกิดการเปลี่ยนแปลง และขนสีชมพูเปลี่ยนเป็นสีขาว อยู่ส่วนแขนขวาของกิงไกโอ

จูเซย์จู 
จูเซย์จู โกเทารัส (重星獣ゴウタウラス)
 เทพผู้พิทักษ์และเป็นสหายร่วมศึกของอัศวินดำ มีรูปแบบคล้ายควายป่า เป็นสัตว์เทวะที่อาศัยในดาวภูเขาไฟ ดาวเทารัส

สัตว์ร่างแยก 
กิกะไรนอส และ กิกะฟินิกซ์ ที่ถูกดัดแปลงกลายเป็นยานรบแยกทั้ง 5 โดยปกติจะถูกเก็บอยู่ข้างในกิกะไบตัส

กิกะวีลล์ 
ยานรบที่แยกส่วนของกิกะไรนอส
กิกะวีลล์ 1 (ギガホイール1)
กิกะวีลล์รูปแบบรถบัคกี้ เมื่อประกอบเป็นกิกะไรนอส อยู่ตำแหน่งส่วนหัว
กิกะวีลล์ 2 (ギガホイール2)
กิกะวีลล์รูปแบบรถถัง เมื่อประกอบเป็นกิกะไรนอส อยู่ตำแหน่งส่วนหน้าอก
กิกะวีลล์ 3 (ギガホイール3)
กิกะวีลล์รูปแบบรถหุ้มเกราะ เมื่อประกอบเป็นกิกะไรนอส อยู่ตำแหน่งส่วนหน้าท้อง
กิกะวีลล์ 4 (ギガホイール4)
กิกะวีลล์รูปแบบรถยนต์ เมื่อประกอบเป็นกิกะไรนอส อยู่ตำแหน่งส่วนแขนทั้งสองข้าง
กิกะวีลล์ 5 (ギガホイール5)
กิกะวีลล์รูปแบบรถพ่วง เมื่อประกอบเป็นกิกะไรนอส อยู่ตำแหน่งส่วนขาทั้งสองข้าง และชิ้นส่วนเพิ่มเติมจากขาทั้งสองข้างกลายเป็นหมวก

กิกะวิงก์ 
ยานรบที่แยกส่วนของกิกะฟินิกซ์
กิกะวิงก์ 1 (ギガウイング1)
กิกะวิงก์รูปแบบเครื่องบินขับไล่ เมื่อประกอบเป็นกิกะฟินิกซ์ อยู่ตำแหน่งส่วนหัวและแขน
กิกะวิงก์ 2 (ギガウイング2)
กิกะวิงก์รูปแบบบูสเตอร์ เมื่อประกอบเป็นกิกะฟินิกซ์ อยู่ตำแหน่งส่วนหน้าอก
กิกะวิงก์ 3 (ギガウイング3)
กิกะวิงก์รูปแบบโฮเวอร์บอร์ด เมื่อประกอบเป็นกิกะฟินิกซ์ อยู่ตำแหน่งส่วนเอว และชิ้นส่วนเพิ่มเติมกลายเป็นหมวก
กิกะวิงก์ 4 (ギガウイング4)
กิกะวิงก์รูปแบบเครื่องบินเจ็ท เมื่อประกอบเป็นกิกะฟินิกซ์ อยู่ตำแหน่งส่วนขาขวา
กิกะวิงก์ 5 (ギガウイング5)
กิกะวิงก์รูปแบบเครื่องบินเจ็ท เมื่อประกอบเป็นกิกะฟินิกซ์ อยู่ตำแหน่งส่วนขาซ้าย

นักรบยักษ์ 
กิงกะจูชิ กิงไกโอ (銀河獣士ギンガイオー)
 เกิดจากการรวมร่างของโคเซย์จูทั้ง 5 รหัสรวมร่างคือ เซย์จูกัตไต (星獣合体, รวมร่างสัตว์เทวะ)
 อาวุธประจำตัวคือ กิงไกเคน และ ฟอลคอนโบว์กัน
ท่าไม้ตายคือ ริวเซย์ดัน (流星弾)
โจโซโค กิงไกโอ (超装光ギンガイオー, กิงไกโอ เกราะแสงทางช้างเผือก)
 กิงไกโอที่ได้รับพลังแสงทางช้างเผือก ผ่านทางกิงกะแมนทั้ง 5 คน ทำให้กิงไกโอมีพลังเพิ่มขึ้น และเพิ่มเกราะหน้าอก เกราะหัวและเกราะดาบ
 ท่าไม้ตายคือ กิงกะไดจูโอกิริ (銀河大獣王斬り)
จูคิชิ (重騎士)
อัศวินดำที่ได้อาบแสงพลังจากโกเทารัส ทำให้เกราะแปรสภาพไปจากเดิมและกลายเป็นร่างยักษ์
 อาวุธประจำตัว บูลซอร์ด ทั้ง 2 เล่ม ท่าไม้ตายคือ ครอสไฟเยอร์กิริ (クロスファイヤー斬り)
กัตชินจูชิ บูลเทารัส (合身獣士ブルタウラス)
หุ่นรบที่เกิดจากการรวมร่างระหว่างจูคิชิ และ โกเทารัส รหัสรวมร่างคือ คิจูกัตชิน (騎獣合身) โดยโกเทารัสเป็นส่วนชุดเกราะให้กับจูคิชิและให้จูคิชิเข้าไปข้างในตัวโกเทารัสที่ยืนขึ้น
 อาวุธประจำตัวคือ ทวินบูลซอร์ด และ เชนซอร์ด
 ท่าไม้ตายคือ ยากิวเอดัน (野牛鋭断)

โคเซย์จู 
โคเซย์จู (鋼星獣, สัตว์เทวะเหล็ก) คือ เซย์จูที่ถูกบิซเนลาจับไปดัดแปลงกลายเป็นอาวุธสงครามไปตลอด 3,000 ปี และขายให้กับบารูบัน โดยถูกควบคุมด้วยเครื่องมืออุปกรณ์พิเศษ ต่อมาได้กลับใจด้วยพลังจิตวิญญาณของกิงกะแมนและเหล่าโคเซย์จูทำให้กลายเป็นพวกไปในที่สุด

กิกะไรนอส (ギガライノス)
 โคเซย์จูที่รวมร่างจากยานกิกะวิลล์ทั้ง 5 เข้าไว้ด้วยกัน ในอดีตเป็นเซย์จูที่อาศัยในดาวแห่งบึงไรนอส มีรูปร่างคล้ายแรด มีความสามารถในการใช้พลังในการต่อสู้ที่เน้นพละกำลังอันแข็งแกร่งเป็นหลัก
 อาวุธประจำตัวคือ กิกันติกบัสเตอร์ ท่าไม้ตายคือ ไรนอสแอคแท็ค
กิกะฟินิกซ์ (ギガフェニックス)
 โคเซย์จูที่รวมร่างจากยานกิกะวิงก์ทั้ง 5 เข้าไว้ด้วยกัน ในอดีตเป็นเซย์จูที่อาศัยในดาวแห่งภูเขาฟินิกซ์ มีรูปร่างคล้ายนกเหยี่ยว มีความสามารถในการพลังในการต่อสู้เน้นความเร็วอันว่องไวและโจมตีทางอากาศเป็นหลัก
 อาวุธประจำตัวคือ กิงกะนิคบูมเมอร์แรง ท่าไม้ตายคือ ฟินิกซ์คิ๊ก และ บูสเตอร์นัคเคิล
กิกะไบตัส (ギガバイタス)
 โคเซย์จูรูปร่างปลาฉลาม ในอดีตเป็นเซย์จูที่อาศัยในดาวแห่งทะเลไบตัส ทำหน้าที่เป็นยานแม่ให้กับโคเซย์จูทั้ง 2 โดยปกติจะซ่อนตัวในน้ำตก กับทำการซ่อมแซมโคเซย์จูทั้ง 2 และสามารถคำนวณคู่ต่อสู้และเลือกให้โคเซย์จูให้สู้ตามเหมาะสม โดยปกติจะมี 2 โหมดคือ ครูซเซอร์โหมด และสามารถเปลื่ยนรูปแบบหุ่นเป็น สแครมเบิ้ลโหมด โดยจะปรากฏตัวเมื่อช่วงที่กิงกะแมนกำลังต่อสู้กับบารูบันในสภาวะวิกฤต
 อาวุธประจำตัวคือ ไบตัสแคนนอน

ข้อมูลจำเพาะของเซย์จูและนักรบยักษ์

โจรสลัดอวกาศ บารูบัน 
โจรสลัดอวกาศ บารูบัน (宇宙海賊バルバン) เป็นกลุ่มโจรสลัดอวกาศที่สร้างความหายนะให้กับจักรวาล หลังจากที่รุกรานดวงดาวปล้นสมบัติบนดาวจนหมด จะใช้เรือจอมมารอสูร ไดทานิคส์ ไปกินดวงดวงเปลี่ยนพลังชีวิตของดวงดาวเป็นอัญมณีดวงดาวเพื่อเก็บสะสมเรียงจำนวนที่พิชิต แต่เมื่อ 3,000 ปีก่อนได้มาบุกที่โลก จนกิงกะแมนรุ่นแรกเข้ามาสู้ จนพ่ายแพ้และถูกผนึก ปัจจุบันผนึกอ่อนลงได้ฟื้นคืนชีพอีกครั้งเมื่อหินปิดผนึกได้ถูกทำลายจากแผ่นดินไหวในใต้ทะเล แต่จอมมารอสูร ไดทานิคส์ยังหลับไหลและกลายเป็นเกาะลอยน้ำในมหาสมุทร จึงตั้ง 4 กองทัพบารูบัน เพื่อที่จะคิดงวางแผนหาทางเพื่อคืนชีพไดทานิคส์ให้ตื่นขึ้นมา

ในส่วนชื่อของสมาชิกหลักมีที่มาจากสิ่งที่เกี่ยวข้องกับทะเล ยกเว้นบุคุลาเทส และ บิซเนล่า

กัปตันเซฮับ (ゼイハブ船長)
ให้เสียงโดย ชิบาตะ ฮิเดคัตสึ (柴田秀勝)
กัปตันของโจรสลัดอวกาศ บารูบัน มีร่างกายใหญ่โต ชอบพูดด้วยน้ำเสียงห้าวหาญ แต่จริงๆ แล้วเขาเป็นคนโหดเหี้ยม ฉลาด และเจ้าเล่ห์ เขามีเสน่ห์และสามารถรวบรวมผู้บังคับบัญชาการโดยไม่มีเงื่อนไข มีความแค้นต่อกิงกะเรดรุ่นแรกในอดีต เนื่องจากถูกกิงกะเรดรุ่นแรกตัดแขนซ้าย จนถูกแทนที่ด้วยแขนเทียมรูปตะขอพร้อมด้วยปืนใหญ่
มือพิฆาต เชลินด้า (操舵士シェリンダ)
รับบทโดย มิซุทานิ เคย์ (水谷ケイ)
มือพิฆาตนักรบหญิงของบารูบัน ทำหน้าที่ควบคุมพังงาของไดทานิคส์ มีความแค้นต่อกิงกะกรีนเพราะไม่สนที่จะต่อสู้และทำบาดแผลบนหน้าอก
ถังกระบอกผู้รอบรู้ บุคุลาเทส (樽学者ブクラテス)
ให้เสียงโดย ชาฟูริน (茶風林)
ผู้วางแผนของบารูบัน มีร่างกายตัวเล็ก ทำหน้าที่วางแผนต่าง ๆ ให้กับหัวหน้าทัพบารูบัน และเซฮับนับถือเป็นอาจารย์ แต่หลังจากที่เซฮับรู้ว่าบุคุลาเทสวางแผนร่วมมือกับอิเรียสมากมาย ทั้งเรื่องจากการใส่ร้ายให้กับบุโด ทำให้แสงทางช้าเผือกถูกกิงกะแมนชิงไป และคิดจะชุบชีวิตอิเรียสที่หมดประโยชน์ ทำให้ถูกเซฮับจับลงถ่วงน้ำ แต่รอดตาย แต่ก็สาหัสจึงคิดวางแผนจับบูลเทารัสเป็นตัวประกันให้กับฮิวกะ โดยบังคับร่วมมือกับฮิวกะกำจัดเซฮับด้วยการสร้างอาวุธไนท์แอ็กซ์กับช่วยฝึกฝน เสียชีวิตจากการระเบิดตัวเองและถูกโจมตีโดยเชลินด้าและบัทโทบัส เพื่อถ่วงเวลาให้ฮิวกะหนี ก่อนตายได้บอกฮิวกะถึงจุดอ่อนของเซฮับ
หัวหน้าปืน ซันแบช (銃頭サンバッシュ)
ให้เสียงโดย ฮิยามะ โนบุยูกิ (檜山 修之)
 ผู้นำทัพแก๊งมาจิน เป็นผู้บัญชาการคนแรก  มีนิสัยใจร้อนมุทะลุ ชอบพูดจาเสียงดัง และเจ้าอารมณ์เล็กน้อย มีความสามารถในด้านการต่อสู้โดยใช้ปืนพกเป็นอาวุธหลักและไลล่าด้วยมอเตอร์ไชค์ เน้นทำให้โลกมีมลพิษกับปลุกให้จอมมารอสูรตื่นจากการหลับไหล เสียชีวิตจากการโจมตีของกิงกะแมน โดยก่อนที่เสียชีวิตซันแบชได้ปิดเรื่องแสงแห่งทางช้างเผือกโดยที่ไม่มีใครคนอื่นรู้เห็น เพราะคิดจะฮุบไว้ด้วยตัวเอง
แม่ทัพดาบ บุโด (剣将ブドー)
ให้เสียงโดย ฮายาชิ คาซุโอะ (林一夫)
 ผู้นำทัพฝูงชนมาจิน เป็นผู้บัญชาการคนที่ 2 มีนิสัยสุขุมใจเย็นและมีความสุภาพบุรุษ ชื่นขอบพิธีชงชาและเขียนกลอนไฮกุ มีความสามารถในการโจมตีด้านดาบเป็นหลัก และเป็นผู้ที่นับถือความแข็งแกร่งกับจงรักภักดีต่อเซฮับ มีความสามารถในการวางแผนตามหาแสงแห่งทางช้างเผิอกจากเบาะแสปริศนาคำสำนวนที่เขียนไว้แบบคลุมเคลือ แต่ถูกปลดออกเพราะโดนอิเรียสใส่ร้ายว่าเป็นผู้ที่ใช้แสงแห่งทางช้างเผือกเพียงคนเดียวจนถูกจับขัง แต่ถูกลูกน้อง 2 คนสนิทโอนิมารุและยามิมารุช่วยแหกคุกเพื่อเริ่มภารกิจสุดท้าย หมายชิงแสงทางช้างเผือกมาจากกิงกะแมน ต้องต่อสู้กับกิงกะเรดจนตัวตาย จึงเป็นผู้นำทัพที่สุขุมกับมีศักดิ์ศรีมากที่สุด
 มีอาวุธประจำตัวคิอ ดาบภูติกิระซาเมะ (妖刀ギラサメ) ดาบรูปทรงดาบญี่ปุ่น
จักรพรรดินีวิญญาณ อิเลียส (妖帝イリエス)
ให้เสียงโดย ทาคาชิมะ การะ (高島雅羅)
 ผู้นำทัพเผ่ามาจิน เป็นผู้บัญชาการคนที่ 3 เป็นหลานของบุคุลาเทสมีพลังด้านเวทมนตร์เป็นหลัก เน้นวางแผนที่คลุมเคลือและประกอบพิธีสังเวยเพื่อคืนชีพจอมมารอสูร มีนิสัยเจ้าเล่ห์และละโมบโดยวางแผนกับบุคลาเทสเพื่อที่จะปลดตำแหน่งผู้นำทัพอย่างบุโด โดยรูปร่างจริงของอิเรียสเป็นผลึกวิญญาณสีแดง ถึงอีเรียสจะตายแต่ถ้ายังเหลือผลึกวิญญาณสีแดงบุคุลาเทสจะสามารถร่ายคาถาในพิธีเพื่อคืนชีพกลับมาได้เสมอ จนผลึกสีแดงถูกทำลายโดยบัทโทบัสเพื่อรักษาอาการเน่าเปื่อยของไดทานิคส์ เป็นผู้นำที่เก่งพลังด้านเวทมนตร์มากที่สุด
ราชาทำลายล้าง บัตโตบัส (破王バットバス)
ให้เสียงโดย วาตาเบะ ทาเคชิ (渡部猛)
 ผู้นำทัพกองกำลังมาจิน เป็นผู้บัญชาการคนที่ 4 แข็งแกร่งที่สุด มีพลังต่อสู้สูงแต่กลับเน้นใช้กำลังโดยไม่มีความคิดในการวางแผน สามารถโจมตีด้วยอาวุธด้วยขวานเป็นหลัก เสียชีวิตจากการถูกอสูรกายใต้โลกกินร่างเข้าไป
นักธุรกิจมืด บิซเนล่า (闇商人ビズネラ) / มาจินบิซเนล่า (魔人ビズネラ)
ให้เสียงโดย ชิโอซาวะ คาเนโตะ (塩沢兼人)
 พ่อค้าอาวุธสงครามจากอวกาศ มีนิสัยเลือดเย็นเพื่อนสนิทบัทโทบัส ที่ร่วมมือกับบารูบันเพื่อเห็นแก่ผลประโยชน์ ที่คอยเก็บเศษซากจากดาวที่บารูบันทำลายเอามาแล้วเอาไปขายในราคาที่สูง หลังจากที่บารูบันโดนผนึก บิซเนล่าก็นำทุนทั้งหมดกับโคเซย์จูทั้งสามมาดัดแปลงอาวุธเพื่อขายให้กับกลุ่มบารูบันใช้กำจัดกิงกะแมนในราคาสูง แต่หลังจากที่โคเซย์จูกลายเป็นพวกของกิงกะแมนไปแล้วเงินได้กลับถูกคืนให้กับบารูบันจนถังแตก แต่บัทโทบัสก็ดูแลให้เข้ามาเป็นลูกน้อง ซึ่งบิซเนล่าสำนึกบุญคุณก็นับถือบัทโทบัสมากขึ้น โดยทำหน้าที่วางแผนในการคืนชีพที่ส่วนหัวใจของอสูรปีศาจไดทานิคส์ และเป็นมันสมองหลักของกลุ่มกองทัพของบัทโทบัส แต่แผนล้มเหลวตลอด จนเซฮับให้ทำภารกิจเองซึ่งแผนเกือนสำเร็จแต่ฮิคารุขัดขวางจนบิซเนล่าตกลงไปในบารูบา X จนกลายพันธุ์เป็นร่างอสูรและมีพลังมากขึ้น จนสู้กับกิงกะแมนจนเสียชีวิต
มาจิน (魔人)
ลูกน้องของผู้นำทัพของบารูบันจะมีลักษณะแตกต่างกันโดยจะมีตราประจำหน่วยบนตัว โดยมี 4 กลุ่ม
แก๊งมาจิน ซันแบช (サンバッシュ魔人団)
มาจินของซันแบช มีรูปร่างต้นแบบมาจากแมลงกับแมงเป็นหลัก และมักจะแต่งกายคล้ายชุดพังก์
ฝูงชนมาจิน บุโด (ブドー魔人衆)
มาจินของบุโด มีรูปร่างต้นแบบมาจากสัตว์น้ำและศิลปะของญี่ปุ่น
เผ่ามาจิน อิเรียส (イリエス魔人族)
มาจินของอิเรียส มีรูปร่างต้นแบบมาจากอารยะธรรมโบราณหรือเทพตำนานต่างๆ
กองกำลังมาจิน บัทโทบัส (バットバス魔人部隊)
มาจินของบัทโทบัส มีรูปร่างต้นแบบมาจากเครื่องจักรและอาวุธ มีลักษณะเด่นคือมีชุดเกราะติดอาวุธ
ทหารโจรสลัด ยาร์ท็อต (賊兵ヤートット)
ทหารระดับล่างของบารูบัน
จอมมารอสูร ไดทานิคส์ (魔獣ダイタニクス)
ปีศาจยักษ์ที่มีชีวิตของบารูบันที่ใช้เป็นเรือในการเดินทางไปทั่วอวกาศในการทำลายดวงดาวต่าง ๆ ในอดีตถูกผนึกจากการต่อสู่ระหว่างกิงกะแมนเมื่อ 3,000 ปีก่อน เป็นตัวหลักในการฟื้นคืนชีพเพื่อที่จะยึดครองโลก โดยถูกติดกับ ป้อมปราการจอมมารอสูร ไดทานิคส์ (魔獣要塞ダイタニック) ซึ่งเป็นฐานทัพบัญชาของบารูบัน ต่อมาได้คืนชีพจากพลังจากดาวหางที่ส่งผ่านมายังเดกิอุส มีพลังในการต่อสู้และทำลายล้างสูง แต่เพราะไดทานิคส์ถูกผนึกมานานเกินไปจนสภาพร่างกายเริ่มเน่าเปื่อย มีจุดอ่อนตรงที่กลางหลัง จนในที่สุดได้ถูกทำลายโดยกิงกะแมนทั้ง 5 และฮิวกะลง
อสูรกายใต้โลก (地球魔獣)
อสูรปีศาจที่สร้างขึ้นมาจากเศษซากของไดทานิคส์ที่ตกมายังโลก ที่ดูดซับความชั่วร้ายกับมลพิษของโลกเป็นอาหารเพื่อเติบโต แม้จะเป็นแค่ร่างตัวอ่อน มีความสามารถทำลายสิ่งแวดล้อมต่าง ๆ และเติบโตจนขยายร่างได้ แต่พวกบารูบันเน้นหาทางล่อให้ออกมาเพื่อจับตัวบังคับกินบารูบาเอ็กซ์เพื่อให้ร่างกายโตเต็มที่และจะใช้เป็นเรืออสูรลำใหม่แทน

อุปกรณ์ของบารูบัน 
บารูบาเอ็กซ์ (バルバエキス)
เครื่องดื่มของมาจินที่ทำหน้าที่ในการขยายร่างและมีพลังเพิ่มขึ้น มีข้อเสียคือเมื่อดื่มบารูบาเอ็กซ์เข้าไปจะทำให้ชีวิตและอายุขัยของผู้ใช้จะสั้นลง
ปราสาทผุพังไร้เทียมทาน (荒くれ無敵城)

เพลงประกอบ 
เพลงเปิดเรื่อง
 "เซย์จูเซ็นไต กิงกะแมน" ()
ร้องโดย คิซามิ ริว (希砂未 竜)
 "The Galactic Warriors Gingaman" (เฉพาะตอนที่ 43)
ร้องโดย คิซามิ ริว (希砂未 竜)

เพลงปิดเรื่อง
 "ฮาดาชิ โนะ โคโคโระ เดะ" ()
ร้องโดย คิซามิ ริว (希砂未 竜)
 "Naked Mind" (เฉพาะตอนที่ 43)
ร้องโดย คิซามิ ริว (希砂未 竜)

การออกอากาศ 
ออกอากาศทุกวันอาทิตย์เวลา 7:30 น. - 8:00 น. ทางสถานีโทรทัศน์ทีวีอาซาฮิ

ส่วนในประเทศไทย บริษัท ทีไอจีเอ จำกัด (TIGA) เป็นผู้ได้รับลิขสิทธิ์ที่ถูกต้องตามกฎหมาย โดยได้วางจำหน่ายทั้งในรูปแบบม้วนวิดีโอ (VHS) และ วีซีดี เมื่อปี พ.ศ. 2543 โดยเข้ามาผลิตเพื่อแทนขบวนการอนาคต ไทม์เรนเจอร์ที่หยุดการผลิตไปชั่วคราว และการออกอากาศทางโทรทัศน์ ในชื่อ ขบวนการคอสมิค กิงกะแมน ออกอากาศทางสถานีโทรทัศน์ไอทีวี ในรายการ ไอ อนิเมะ เมื่อช่วงปี พ.ศ. 2544

อ้างอิง

หมายเหตุ

ข้อมูลที่มา

แหล่งข้อมูลอื่น 
 Gingaman Toei web official 
 Supersentai.net/Gingaman 

ก